Vi fandt lejlighedens beliggenhed rigtig god. Den ligger i det stille lokale kvarter med ældre byhuse på en gade bestående af trapper. Trappegaden fører op til den livlige bydel Vomero, som har mange kvalitets butikker især med tøj men også med delikatesser. Det er også effektivt og billigt at tage den nærliggende funicolare ned til Napoli. Lejligheden er smuk og æstetisk indrettet i en charmernede boheme/arkitekt stil, og da vi havde fået varmet boligen lidt op, var det et dejligt sted at komme hjem til. Vi mødte ikke Caterina men hendes kæreste Carlo, som tog rigtig godt imod os, da vi kom forsinkede frem. Vi var rigtig glade for at bo her og håber at komme tilbage og nyde terrassen og den smukke udsigt ned over bugten på en varmere årstid.